EkBass/fiwiki-20250220-pages-articles huggingface dataset:
Lizzo

Lizzo (oik. Melissa Viviane Jefferson, s. 27. huhtikuuta 1988 Detroit, Michigan, Yhdysvallat) on yhdysvaltalainen laulaja-lauluntekijä, räppäri ja huilisti. Vuonna 2019 hän saavutti suuren menestyksen julkaistuaan kolmannen studioalbuminsa Cuz I Love You, joka sijoittui Billboard 200 -listalla neljänneksi. Lizzon kappale ”Truth Hurts” puolestaan nousi Billboard Hot 100 -singlelistan ykkössijalle. Albumi oli ehdolla vuoden albumiksi Grammy- gaalassa 2020. Sen lisäksi Lizzo oli ehdolla seitsemässä muussa kategoriassa ja voitti palkinnot parhaasta urbaanista nykymusiikkialbumista, pop- sooloesityksestä ja perinteisestä R&B-esityksest;ä. == Nuoruus == Lizzo syntyi Detroitissa, Michiganissa. Kun hän oli kymmenvuotias, hänen perheensä muutti Houstoniin, Texasiin. Lizzo aloitti räppäämisen teini-ikäisenä ja 14-vuotiaana hän perusti ystäviensä kanssa musiikillisen ryhmän nimeltä Cornrow Clique ja keksi itselleen lempinimensä "Lizzo". Valmistuttuaan lukiosta Lizzo opiskeli huilulle keskittyvää klassista musiikkia Houstonin yliopistossa. Vuonna 2011 hän muutti Minnesotan Minneapolisiin, missä hän aloitti levy-uransa. == Diskografia == === Studioalbumit === *Lizzobangers (2013) *Big Grrrl Small World (2015) *Cuz I Love You (2019) *Special (2022) === Singlet === * "Let 'Em Say" (feat. Caroline Smith) (2014) * "Humanize" (2015) * "Ain't I" (2015) * "My Skin" (2015) * "Good as Hell" (soolo ja feat. Ariana Grande) (2016) * "Phone" (2016) * "Truth Hurts" (2017) * "Fitness" (2018) * "Boys" (2018) * "Juice" (2019) * "Tempo" (feat. Missy Elliott) (2019) * "Cuz I Love You" (2020) * "Rumors" (feat. Cardi B) (2021) * ”About Damn Time” (2022) === EP:t === *Grrrl Prty X Bionik (2015) *Coconut Oil (2016) === Vierailevana artistina === * "Iko" (N.A.S.A., 2015) * "Hands Up Don't Shoot!" (N.A.S.A. feat. Sean Paul, 2015) * "Blame It on Your Love" (Charli XCX, 2019) == Lähteet == == Aiheesta muualla == *Lizzon kotisivut Luokka:Yhdysvaltalaiset poplaulajat Luokka:Yhdysvaltalaiset laulaja-lauluntekijät Luokka:Grammy-palkinnon saajat Luokka:Vuonna 1988 syntyneet Luokka:Elävät henkilöt
Paavo Pulkkinen

Paavo Pulkkinen (2. elokuuta 1842 Kuhmoniemi – 9. tammikuuta 1920 Nurmes) oli suomalainen Kuhmoniemellä ja Nurmeksessa asunut maanviljelijä, joka tallensi muistiinpanoihinsa Kuhmoniemen entistä elämää ja tapoja.Kansanmies historian tekijänä, Suomen Kuvalehti, 31.01.1920, nro 5, s. 14, Kansalliskirjaston digitaaliset aineistot Pulkkinen syntyi Kuhmoniemen Kälkäneellä lähellä Venäjän rajaa suuren perheen nuorimpana poikana. Hänen vanhemmat veljensä lähtivät puutteen ja katovuosien pakottamina maailmalle ja Paavo jäi vanhempiensa kanssa pitämään kotitaloaan. Hän kävi viikko- ja rippikoulun ja sen jälkeen hän hankki Ouluun tekemiensä tervankuljetusmatkojen aikana kirjoja sekä opetteli kirjoitustaidon Oulussa asuneiden veljiensä johdolla. Pulkkisesta tuli kotiseudullaan pyhäkoulun pitäjä, vaivaishoidon piirimies ja asiakirjojen laatija. Vuonna 1879 Pulkkinen osti metsärahoilla Nurmeksen Ylikylästä Viitaniemi-nimisen maatilan ja muutti sinne perheineen. Hän toimi myös Nurmeksessa pyhäkoulun pitäjänä ja vaivaishoidon piirimiehenä. Hän oli lisäksi mukana nuorisoseura- ja osuustoimintaliikkeissä ja osallistui kansakoulun perustamiseen kotikyläänsä. Paavo Pulkkinen tuli tunnetuksi Kuhmoniemen vanhaa elämää tallentaneista muistiinpanoistaan, jotka ilmestyivät Rafael Engelbergin toimittamina ja Otavan kustantamina 1910-luvulla. Muistiinpanot keskittyivät etupäässä vuoden 1800 paikkeille. Paavo Pulkkisen pojanpoika oli kirjailija Matti Pulkkinen. == Teoksia == * Paavo Pulkkisen muistiinpanoja Kuhmoniemen vaiheista. Otava 1912 * Paavo Pulkkisen muistiinpanoja Kuhmoniemen tavoista ja elannoista. Otava 1913 == Lähteet == Luokka:Suomalaiset kotiseututyön vaikuttajat Luokka:Vuonna 1842 syntyneet Luokka:Vuonna 1920 kuolleet
John Marino

John Marino (s. 21. toukokuuta 1997) on yhdysvaltalainen NHL-seura Utah Hockey Clubia edustava jääkiekkoilija. Hän on pelipaikaltaan puolustaja ja kätisyydeltään right. Kaudella 2019-2020 alkaneella NHL-urallaan Marino on pelannut 253 runkosarjaottelua, joissa on tehnyt 14 maalia ja 68 syöttöä eli 82 tehopistettä. Marino on edustanut myös Pittsburgh Penguinsia Tammikuussa 2021 Marino teki Penguinsin kanssa kuusivuotisen ja yhteensä 26,4 miljoonan dollarin arvoisen jatkosopimuksen. Tämä sopimus astuu voimaan kun Marinon tulokassopimus päättyy kauden 2020-2021 jälkeen. https://www.tsn.ca/pittsburgh-penguins-sign-defenceman-john-marino-to-six- year-extension-1.1571798 Heinäkuussa 2022 Penguins kauppasi Marinon New Jersey Devilsiin vaihdossa Ty Smithiin ja kolmannen kierroksen varausvuoroon vuoden 2023 varaustilaisuudessa. https://www.sportsnet.ca/nhl/article/penguins-trade- john-marino-to-devils-for-ty-smith-3rd-round-pick/ Kesäkuussa 2024 Devils kauppasi Marinon ja viidennen kierroksen varausvuoron vuoden 2024 varaustilaisuudessa Utah Hockey Clubiin vaihdossa toisen kierroksen varausvuoroon vuoden 2024 varaustilaisuudessa ja toisen kierroksen varausvuoroon vuoden 2025 varaustilaisuudessa. https://www.sportsnet.ca/nhl/article/devils-trade-d-john-marino-to-utah-hc- for-two-picks/ ==Lähteet== * https://www.nhl.com/player/john-marino-8478507 Luokka:Yhdysvaltalaiset jääkiekkoilijat Luokka:Utah Hockey Clubin pelaajat Luokka:Vuonna 1997 syntyneet Luokka:Elävät henkilöt
David Hurley

David John Hurley (s. 26. elokuuta 1953) on australialainen kenraali, joka on toiminut heinäkuusta 2019 lähtien Australian 27. kenraalikuvernöörinä eli Yhdistyneen kuningaskunnan hallitsijaa edustavana Australian seremoniallisena valtionpäämiehenä. Hän on ennen kenraalikuvernööriyttään toiminut Uuden Etelä- Walesin osavaltion kuvernöörinä, sekä palvellut neljän vuosikymmenen ajan Australian armeijassa. Häntä edelsi kenraalikuvernöörinä Sir Peter Cosgrove. == Kunnianosoitukset == * Australian ritarikunta (Australia, 2010) * Ansioituneen palveluksen mitali (Australia, 1993) * Pyhän Johanneksen ritarikunta (Iso-Britannia, 2015) * Kunnialegioona (Ranska) * Kunnianarvoisan palveluksen ritarikunta (Singapore, 2013) == Lähteet == == Aiheesta muualla == Luokka:Australian kenraalikuvernöörit Luokka:Australialaiset kenraalit Luokka:Vuonna 1953 syntyneet Luokka:Elävät henkilöt
Valgrind

Valgrind on joukko ohjelmia debuggaukseen ja profilointiin. Valgrind integroituu ohjelmointiympäristöihin kuten Qt Creator ja Eclipse. Valgrind tukee muun muassa Android, Linux, Solaris ja Darwin (Mac OS X 10.12) -alustoja ARM, AMD64, Power, MIPS, S/390 ja x86-suorittimilla. == Historia == Ohjelman kehittäjä Julian Seward sai avoimen lähdekoodin palkinnon vuonna 2006 kehitystyöstä. Ohjelman nimi on peräisin skandinaavisesta mytologiasta. == Ratkaisu ja ominaisuudet == Valgrind toimii ohjelmabinäärillä, jolloin lähdekoodia ei tarvita (esimerkiksi suljetun kirjaston linkityksen kanssa) ja ei tarvitse ohjelman uudelleen kääntämistä. Valgrindissä on modulaarinen rakenne ja perustuu JIT-kääntäjään (). Valgrind sisältää useita työkaluja: * Memcheck: muistikäsittelyn ongelmat kuten muistivuodot, kaksinkertaiset vapautukset, varaamattoman muistin ja ylivuotojen tarkistukset * Cachegrind: välimuistin käytön profilointi * Callgrind: laajennus Cachegrindiin * Massif: heap-muistin debuggaamiseen * Helgrind: säikeistyksen debuggaamiseen == Rakenne == Valgrindin arkkitehtuuri jakaantuu kahteen osaan: ”ytimeen” ja ”työkaluihin”. Ytimessä on yhteisiä toimintoja ohjelman instrumentointia varten mukaan lukien JIT-kääntäjän, alemman tason muistikäsittelijän, signaalikäsittelijän ja vuorontajan (säikeitä varten). Ydin jättää eräitä asioita työkalun toteutukseen kuten miten ohjelmakoodia instrumentoidaan. == Katso myös == * Dynaaminen analyysi == Lähteet == == Aiheesta muualla == * Using Valgrind to detect undefined value errors with bit-precision * The Design and Implementation of Valgrind Luokka:Debuggerit Luokka:Profilointityökalut Luokka:Linux-ohjelmat
Linnea Leino

Linnea Leino (s. 17. helmikuuta 1994) on suomalainen näyttelijä. Hän esiintyi viihdeohjelma Putouksen keväällä 2020 esitetyllä 12. tuotantokaudella. Putousta ennen hän on näytellyt sarjoissa Nörtti: DragonSlayer666 ja Aikuiset. Leino näytteli yhtä päärooleista vuoden 2022 Sundancen elokuvafestivaaleilla ensi-illan saaneessa Alli Haapasalon elokuvassa Tytöt tytöt tytöt (2022). Hän näytteli naispääosan 2023 ensi-iltansa saaneessa elokuvassa Lapua 1976. Leino sai ensimmäisen valkokankaan valopilkku -Jussi-palkinnon 2023 suorituksistaan elokuvissa Tytöt tytöt tytöt, Punttikomedia, Napapiirin sankarit 4. 2024 hänet palkittiin yleisön suosikkinäyttelijän Jussi-palkinnolla elokuvasta Lapua 1976. Leino on opiskellut näyttelijäksi Nätyllä, Tampereen yliopistossa vuodesta 2016. Leino muutti isänsä työn vuoksi Ranskaan noin kuusivuotiaana, jossa hän aloitti koulunkäynnin. Käydessään Helsingin ranskalais-suomalaisen koulun lukiota, Leino oli vuoden vaihdossa Pohjois-Italiassa Breda Cisoni -kylässä. Lukion jälkeen Leino opiskeli vuoden Lahden kansanopiston teatterilinjalla. Leino on kertonut puhuvansa suomen ja englannin lisäksi ranskaa ja italiaa. == Filmografia == === Elokuvat === Vuosi Elokuva Rooli 2021 Peruna Killisilmä 2022 Tytöt tytöt tytöt Emma 2022 Punttikomedia Siiri 2023 Lapua 1976 Kaisa Spede Kaisa 2024 Jälkeemme vedenpaisumus Julia === Televisiosarjat === Vuosi Sarja Rooli 2017–2019 Nörtti: DragonSlayer666 Destroyer911 2019–2022 Aikuiset Pilluminati 2020 Putous useita rooleja 2021 Pahan väri Minni 2022 Sininen enkeli Outi Exit Sirpa Böhm Rakkaat lapset kosmetologi 2023 Hormonit! Lempi Salonius 2024 Syke Lili Aalto 2024 Sori siitä Sanna Santa == Lähteet == == Aiheesta muualla == * Linnea Leinon profiili Näyttelijäliiton sivuilla Luokka:Suomalaiset näyttelijät Luokka:Vuonna 1994 syntyneet Luokka:Elävät henkilöt Luokka:Jussi-palkinnon saajat
Divergenttinen evoluutio

Divergenttinen evoluutio tarkoittaa evoluutioprosessia, jossa populaation jakautuessa isolaation eristämiksi osapopulaatioiksi voivat osapopulaatiot kehittyä geneettisesti erilaisiksi. Tämä voi johtaa vähitellen uuden lajin syntyyn. Esimerkiksi virtahevot ovat valaiden lähin nykyisin elävä sukulainen. Molemmat lajit ovat muodostuneet yhteisestä maalla ketterästi liikkuvasta esimuodosta. 55 miljoonaa vuotta kestäneen evoluution aikana lajien ulkomuoto on kuitenkin muuttunut hyvin erilaiseksi divergentin evoluution takia. == Katso myös == * Konvergenttinen evoluutio * Lajiutuminen == Lähteet == Luokka:Evoluutio
Cynthia Erivo

Cynthia Erivo (s. 8. tammikuuta 1987 Lontoo, Englanti) on englantilainen näyttelijä, laulaja ja lauluntekijä. Hänet tunnetaan muun muassa roolistaan Broadway-musikaalissa The Color Purple, josta hän sai Tony-palkinnon, Grammy- palkinnon ja Daytime Emmy -palkinnon. Vuonna 2019 Erivo näytteli Harriet Tubmania draamaelokuvassa Harriet, josta hän sai parhaan naispääosan ja parhaan laulun Oscar-ehdokkuudet. == Lähteet == == Aiheesta muualla == * Luokka:Vuonna 1987 syntyneet Luokka:Brittiläiset näyttelijät Luokka:Brittiläiset laulajat Luokka:Tony-palkinnon saajat Luokka:Grammy- palkinnon saajat Luokka:Daytime Emmy -palkinnon saajat Luokka:Elävät henkilöt
Heap

Heap voi tarkoittaa seuraavia: * keko, tietorakenne tietojenkäsittelytieteessä * kekomuisti, dynaamisesti varattava muisti ohjelmoinnissa * Septimus Heap, fantasiakirjasarja == Sukunimenä == * Imogen Heap (s. 1977), englantilainen laulaja-lauluntekijä * Mark Heap (s. 1957), brittiläinen näyttelijä
Anneliese Uhlig

Anneliese Uhlig (27. elokuuta 1918 Essen – 17. kesäkuuta 2017 Santa Cruz, Kalifornia) oli saksalaissyntyinen näyttelijä.Anneliese Uhlig Steffi-Line Uhlig syntyi näyttelijä Kurt Uhligin ja oopperalaulaja Margarethe Maschmannin tyttäreksi. Vanhempiensa erottua hän asui äitinsä kanssa Essenissä, Dortmundissa, Leipzigissa ja Braunschweigissa. Vuonna 1937 Uhlig meni Berliiniin ja kouluttautui näyttelijäksi Peter–Reimann-Akademiessa. Hän sai myös muotipiirtäjän koulutuksen. Vuonna 1937 hän teki elokuvadebyyttinsä esiintymällä Attila Hörbigerin ja Lucie Höflichin kanssa rikosdraamassa Manege (1937) taiteilija Maria Morrelin roolissa. Pian tämän jälkeen Uhlig kiinnitettiin Berliinin Schillertheateriin, jossa hän sai suosiota esiintymällä Heinrich Georgen kanssa Pedro Calderón de la Barcan näytelmässä Der Richter von Zalamea. Tätä seurasi kiertue Euroopassa. Vuonna 1939 Uhlig solmi lyhyeksi jääneen avioliiton näyttelijä Kurt Waitzmannin kanssa. Parille syntyi poika Peter (k. 2013). Uhlig jatkoi elokuvissa esiintymistä ja tuli suosituksi UFA:n tähdeksi. Hän esitti rooleja erityisesti rikostarinoissa ja melodraamoissa. Toisen maailmansodan alussa Uhlig esiintyi Wehrmachtin sotilaille Alankomaissa, Ranskassa, Puolassa ja Venäjällä, mutta vuonna 1942 hän lähti Italiaan ajauduttuaan ristiriitoihin Joseph Goebbelsin kanssa ja esiintyi italialaisissa elokuvissa. Heinäkuun 1943 jälkeen Uhlig toimi tulkkina Benito Mussolinin perheelle. Vuonna 1944 hän palasi Saksaan esiintymään elokuvissa, joihin kuului Solistin Anna Alt (miespääosassa Will Quadflieg), yksi viimeisistä Berliinissä ennen toisen maailmansodan päättymistä ensi-illan saaneista elokuvista. Vuoden 1945 jälkeen Uhlig esiintyi näyttelijänä vain satunnaisesti. Hän työskenteli muun muassa tuottajana ja ohjaajana US Special Servicelle Salzburgissa sekä ulkomaankirjeenvaihtajana Italiassa, Itävallassa ja Yhdysvalloissa. Vuonna 1948 hän muutti uuden aviomiehensä, Salzburgissa Yhdysvaltain armeijaa palvelleen taidehistorioitsija Douglas B. Tuckerin kanssa Yhdysvaltoihin, jossa jatkoi uraansa journalistina. Hän sai Yhdysvaltain kansalaisuuden. 1960-luvun puoleenväliin saakka hän myös kirjoitti poliittisista aiheista Saksan sanomalehtiin ja radioon. 1960-luvun alkupuolella Uhlig menestyi tuottajana Alexandrian teatterissa Virginian osavaltiossa. Vuosina 1963–1965 hän luennoi näyttämötaiteesta ja saksan kielestä Bangkokin Thammasat- yliopistossa. Uhlig nähtiin valkokankaalla jälleen Eduard von Borsodyn komediassa Dany, bitte schreiben Sie (1956), jossa esiintyi Sonja Ziemannin ja Rudolf Prackin kanssa. 1970-luvulta alkaen hänellä oli useita rooleja televisiossa. Vuonna 2013 hän teki laajalti huomioidun paluun dokudraamassa George. Uhlig sai vuonna 1989 Bundesverdienstkreuzin. Hän julkaisi kirjailijana muistelmateoksen Rosenkavaliers Kind. Eine Frau und drei Karrieren (1977) ja matkakertomuksen Einladung nach Kalifornien (1980-luvun alku). == Lähteet == == Aiheesta muualla == * Luokka:Saksalaiset näyttelijät Luokka:Yhdysvaltalaiset näyttelijät Luokka:Vuonna 1918 syntyneet Luokka:Vuonna 2017 kuolleet
SystemTap

SystemTap on Linuxille kehitetty instrumentointityökalu. Ohjelma tukee dynaamista seurantaa ilman muutoksia ohjelmien lähdekoodiin, uudelleen kääntämistä tai uudelleen käynnistämistä. Ohjelma on tarkoitettu turvalliseen järjestelmän seurantaan tuotantojärjestelmissä. Ohjelman kehitystä ovat tukeneet muun muassa Hitachi, IBM, Intel ja Red Hat. Ohjelma on tarkoitettu ytimen ja sovelluksien kehittäjille, tutkijoille ja järjestelmien ylläpitäjille sekä tekniselle tuelle. Version 1.0 julkaisu oli syyskuussa 2009. Ohjelma tukee omaa skriptikieltä. Ohjelmaan on lisätty eBPF-tuki. == Lähteet == == Aiheesta muualla == * https://sourceware.org/systemtap/ Luokka:Linux-ohjelmat Luokka:Debuggerit Luokka:Profilointityökalut
Instrumentointi (ohjelmointi)

Instrumentointi tietotekniikassa ja ohjelmoinnissa tarkoittaa kykyä seurata tai mitata ohjelman suorituskykyä, diagnosoida vikatilanteita ja kirjoittaa seurantatietoa. Instrumentointia voi tehdä käsin (lisäämällä lähdekoodiin toimintoja) tai ohjelmointikielen kääntäjän avustuksella. Instrumentointi tulee käyttöön tilanteessa, jossa käyttöön asennettu ohjelma tekee jotain ennakoimatonta ja on epäkäytännöllistä tai mahdotonta selvittää tilannetta kehitysympäristössä. == Katso myös == * Profilointi * Dynaaminen analyysi == Lähteet == Luokka:Ohjelmistotuotanto Luokka:Järjestelmän ylläpito
FamiTracker

FamiTracker on tracker-ohjelma musiikin tekemiseen. Ohjelma emuloi Nintendo Entertainment Systemin (NES) äänipiiriä ja ohjelmalla tuotetut tiedostot voidaan käyttää oikealla NES:llä tai emulaattorissa. Ohjelmasta voi viedä tiedosto NSF-muodossa soitettavaksi oikealla laitteistolla. Ohjelma emuloi 2A03-piiriä ja tukee kaikkien kanavien reaaliaikaista emulaatiota. Ohjelmassa on sisäinen sample-muunnos PCM:stä DPCM:ään. Ohjelmassa on MIDI-laitteiden tuki ja se tukee sekä NTSC- että PAL-tiloja. == Katso myös == * Tracker- musiikki * Chiptune == Lähteet == == Aiheesta muualla == * How to Make 8-Bit Music with FamiTracker * Creating Music and Sound for the NES: A Primer for Using Famitracker * Composing the Cathedral soundtrack in Famitracker Luokka:Tracker-ohjelmistot
Lover View

Lover View on suomalaislaulaja Sansan vuonna 2020 julkaistu musiikkikappale, jolla hän osallistui samanvuotiseen Uuden Musiikin Kilpailuun. Se sijoittui kilpailun kuudenneksi eli viimeiseksi. Sansa on itse sanoittanut kappaleen ja säveltänyt sen yhdessä Otto ”Yotto” Yliperttulan ja Anton Soninin kanssa. Kappaleen tuottaneet Yotto ja Soinin ovat molemmat saavuttaneet arvostusta kansainvälisissä konemusiikki- ja klubipiireissä. ”Lover View” yhdisteleekin Justice-tyylistä ranskalaista elektroa ja Robynin tyylistä groovaavuutta.Ylen Anni Gullichsen kuvasi ”Lover View’ta” tanssittavaksi rakkauslauluksi. Sansan mukaan kappale kertoo ”ultimaattisesta yhteydestä ja rakkaudesta, jota me kaikki tarvitsemme”. ”Lover View” julkaistiin vuoden 2020 Uuden Musiikin Kilpailun kappaleista toiseksi viimeisenä, 30. tammikuuta. == Lähteet == == Aiheesta muualla == *YouTube: Kappaleen video *YouTube: Live-esitys UMK:ssa *Yle Areena: Sansa – biisin tarina Luokka:Suomalaiset musiikkikappaleet Luokka:Vuoden 2020 kappaleet
Dan, hana-ui sarang

Dan, hana-ui sarang (, ) on televisioyhtiö KBS2:n esittämä eteläkorealainen draamasarja. Sen päärooleissa ovat Shin Hye-sun, Kim Myung-soo, Lee Dong-gun, Kim Bo-mi, Do Ji-won ja Kim In-kwon. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:KBS:n televisiosarjat
Geunyeo-ui sasaenghwal

Geunyeo-ui sasaenghwal (, ) on televisioyhtiö tvNin esittämä eteläkorealainen draamasarja. Sen päärooleissa ovat Park Min-young, Kim Jae-wook ja Ahn Bo- hyun. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:tvN:n televisiosarjat
Love Alarm

Love Alarm () on Netflixin esittämä eteläkorealainen draamasarja. Sen päärooleissa ovat Kim So-hyun, Jung Ga-ram ja Song Kang. == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:Netflix- alkuperäissarjat
Choego-ui hanbang

Choego-ui hanbang (, ) on televisioyhtiö KBS2:n esittämä eteläkorealainen draamasarja. Sen päärooleissa ovat Yoon Shi-yoon, Lee Se-young, Kim Min-jae and Cha Tae-hyun. == Lähteet == == Aiheesta muualla == * Viralliset kotisivut Luokka:2010-luvun draamakomediasarjat Luokka:Eteläkorealaiset draamasarjat Luokka:KBS:n televisiosarjat
Ferri

Ferri voi tarkoittaa seuraavia: ;sukunimenä: * Fabio Ferri (s. 1970), italialainen näyttelijä * Gabriella Ferri (1942–2004), italialainen kabareeartisti * Jean-Yves Ferri (s. 1959), ranskalainen sarjakuvataiteilija * Jordan Ferri (s. 1992), ranskalainen jalkapalloilija ;muita merkityksiä: * ferri-ioni, rauta(III)-ionin (Fe3+) vanha nimitys
Renzi

Renzi voi tarkoittaa seuraavia: * Anna Renzi (1620–1661), italialainen oopperalaulaja * Matteo Renzi (s. 1975), italialainen poliitikko.
Martinelli

Martinelli on muun muassa seuraavien henkilöiden sukunimi: * Elsa Martinelli (1935–2017), italialainen näyttelijä ja valokuvamalli * Gabriel Martinelli (s. 2001), brasilialainen jalkapalloilija, pelipaikaltaan hyökkääjä * Paolo Martinelli (s. 1952), italialainen entinen Ferrarin Formula 1 * Ricardo Martinelli (s. 1952), panamalainen poliitikko ja liikemies * Roger Martinelli (s. 1950), luxemburgilainen pikajuoksija.
Negatiivinen oikeus

Negatiivisella oikeudella tarkoitetaan oikeutta jostakin, kuten kidutettavaksi joutumista. Negatiivisen oikeuden vastakohta on positiivinen oikeus. Negatiivinen oikeus on etenkin filosofiassa tunnettu käsite, jossa sillä pyritään erottelemaan oikeuksien luonnetta. == Katso myös == * Positiivinen ja negatiivinen vapaus Luokka:Oikeudet ja vapaudet Luokka:Yleinen oikeustiede
Michael Beer

Michael Beer (1800 Berliini – 1833 München) oli saksalainen juutalaistaustainen kirjailija. Hänen huomattavin teoksensa on murhenäytelmä Der Paria, joka käsittelee juutalaisuutta. Merkittävä on myös näytelmä Struensee.Beer, Michael Tietosanakirja osa 1, palsta 922, Tietosanakirja Osakeyhtiö 1909 Beer sai jo varhain nauttia varakkaassa juutalaisessa kodissa taiteellisesti innostavasta seuraelämästä. Hän opiskeli yliopistossa ja matkusteli sen jälkeen Italiassa ja Ranskassa. Beeriä on kuvattu miellyttäväksi ja hienoksi ihmiseksi, joka kirjallisuuden alalla sai nimeä teoksellaan Elegien aus Genua (1826) sekä murhenäytelmillään Der Paria (1823; kertoo juutalaisten surullisesta sorronalaisesta asemasta) ja Struensee (1829), jonka voima on sen runomuodossa ja hienossa musiikissa, jonka hänen veljensä Giacomo Meyerbeer on säveltänyt. Beerin kootut teokset julkaistiin 1835 (sisältää Eduard von Schenkin laatiman elämäkerran) ja hänen kirjeenvaihtonsa 1837. Hänen nimeään kunnioittaa säätiö, jota hallinnoi berliiniläinen taideakatemia.Beer, Michael Nordisk familjebok, Uggleupplagan. 2, palsta 1169 Beerin veljiä olivat astronomi Wilhelm Beer ja säveltäjä Giacomo Meyerbeer.Beer, Nordisk familjebok, Uggleupplagan. 2, palsta 1169 == Lähteet == ==Aiheesta muualla== * Struensee, pianopartituuri, Archive.org Luokka:Saksalaiset kirjailijat Luokka:Vuonna 1800 syntyneet Luokka:Vuonna 1833 kuolleet
Parasol Stars

Parasol Stars Taiton kehittämä ja julkaisema tasohyppelypeli. Peli on julkaistu vuonna PC Enginelle ja sen jälkeen Amigalle, Atari ST:lle, Game Boylle ja Nintendo Entertainment Systemille. Pelillä on alustasta riippuen lisänimi The Story of Bubble Bobble III viitaten aiemmin julkaistuun Bubble Bobbleen tai lisänimi The Story Of Rainbow Islands II viitaten Rainbow Islandsiin. Pelin sanotaan olevan samaa jatkumoa kuin Bubble Bobble ja Rainbow Islands, mutta pelimekaniikka on kuitenkin sen verran erilainen että pelaajat halusivat lisää nimenomaan Bubble Bobblen tyylisiä pelejä. == Vastaanotto == Peli sai CU Amiga -lehden arvostelussa arvosanaksi 95 %. == Lähteet == == Aiheesta muualla == * * * Luokka:Vuoden 1991 videopelit Luokka:Taito Luokka:Amiga-pelit Luokka:Atari ST -pelit Luokka:Game Boy -pelit Luokka:Nintendo Entertainment System -pelit Luokka:PC Engine -pelit
Anselmi Nurmela

Anselmi Mikael Nurmela (s. 22. marraskuuta 1996 Emmen, Alankomaat) on suomalainen jalkapalloilija, joka pelaa puolustajana Veikkausliigan AC Oulussa. Nurmela debytoi Veikkausliigassa kaudella 2017 RoPS:in riveissä ja hän on pelannut myös Viron Meistriliigassa. Nurmelan isä on entinen jalkapalloilija ja A-maajoukkueen valmentaja Mika Nurmela. == Seurajoukkueet == Anselmi Nurmelan pelaajaura aikuisten tasolla alkoi kaudella 2013, kun hän nousi vain 16-vuotiaana Ykkösessä pelanneen AC Oulun kokoonpanoon. Nurmelan debyyttiottelussa nähtiin kentällä isä ja poika, kun myös Mika Nurmela pelasi AC Oulun keskikentällä. Varsinainen läpimurtokausi oli kuitenkin kausi 2014. Nurmela vakiinnutti paikkansa AC Oulun kokoonpanossa ja pelasi yhteensä 25 Ykkösen ottelua. Hän teki jatkosopimukset myös kausista 2015 ja 2016. Nurmela jatkoi AC Oulun runkopelaajana puolustuksessa ja keskikentällä, ja pelasi kaudella 2015 yhteensä 19 ja kaudella 2016 yhteensä 22 Ykkösen ottelua. Kausina 2013–2016 Nurmela pelasi yhteensä 69 Ykkösen ottelua ja teki niissä viisi maalia. Nurmela siirtyi kaudeksi 2017 Veikkausliigassa pelanneeseen RoPS:iin. Nurmela debytoi Veikkausliigassa 29. huhtikuuta 2017 ottelussa RoPS–PS Kemi. Nurmela pelasi kaudella 2017 yhteensä 29 liigaottelua, joista 24 avauskokoonpanossa. Ensimmäisen ja ainoan liigamaalin Nurmela teki 10. syyskuuta 2017 Ilvestä vastaan. RoPS oli kaudella 2017 Veikkausliigassa seitsemäs. Nurmela siirtyi kaudeksi 2018 Meistriliigan ja Viron mestaruuden edellisellä kaudella voittaneeneen FC Floran riveihin. Nurmela pelasi kaudella 2018 yhteensä 11 Viron liigan ottelua sekä Floran reservijoukkueessa Viron kakkostasolla Esiliigassa. Flora oli kaudella 2018 Meistriliigassa kolmas. Kaudella 2019 Nurmela pelasi yhteensä 14 liigaottelua, joissa hän teki kaksi maalia. Flora voitti kaudella 2019 Mestriliigan ja Viron mestaruuden. Nurmela pelasi kahden kauden aikana yhteensä 25 Viron liigan ottelua. Nurmela palasi kaudeksi 2020 Ykkösen AC Ouluun. Hän pelasi kaudella 2020 yhteensä 21 sarjaottelua ja teki kaksi maalia, kun AC Oulu voitti Ykkösen ja nousi Veikkausliigaan. Nurmela teki AC Oulun kanssa sopimuksen myös kaudesta 2021. == Maajoukkue == Anselmi Nurmela debytoi ikäluokkansa (1996) maajoukkueessa 17-vuotiaana 3. joulukuuta 2013 Tubizessa pelatussa ottelussa Belgia–Suomi. Hän pelasi oman ikäluokkansa maajoukkueessa 16 ottelua.Jalkapallokirjat 2014–2017 Alle 21-vuotiaiden maajoukkueessa Nurmela debytoi 20-vuotiaana 24. maaliskuuta 2017 Espanjan Murciassa pelatussa ottelussa Hollanti–Suomi. Nurmela kuului Suomen joukkueeseen vuoden 2019 alle 21-vuotiaiden EM-kisojen karsintaotteluissa. Nurmela pelasi yhteensä kahdeksan nuorten maaottelua.Jalkapallokirjat 2018–2019 == Lähteet == == Aiheesta muualla == * Anselmi Nurmela Palloliiton sivuilla * Anselmi Nurmela Veikkausliigan sivuilla * Anselmi Nurmela Soccerwayn sivuilla Luokka:Suomalaiset jalkapalloilijat Luokka:AC Oulun pelaajat Luokka:Vuonna 1996 syntyneet Luokka:Elävät henkilöt
Gustaf Axel von Kothen

Gustaf Axel von Kothen (; 17. heinäkuuta 1843 Pietarhovi, Venäjä – 25. kesäkuuta 1906 Lauritsala) oli suomalainen vapaaherra, kenraaliluutnantti, valtiopäivämies ja lääninkuvernööri. Von Kothen kuului von Kothenin aatelissuvun vapaaherralliseen haaraan. Hänen vanhempansa olivat kenraalimajuri Mauritz Ferdinand von Kothen ja kreivitär Amalia Magdalena Piper. Von Kothen kävi Haminan kadettikoulun vuosina 1855–1860 ja valmistui vänrikiksi Pietarin keisarillisesta paašikoulusta vuonna 1862. Hän palveli sen jälkeen Henkikaartissa, jonka mukana osallistui Puolan kapinan kukistamiseen vuosina 1863–1864. Hän sai 1863 aliluutnantin, 1870 luutnantin, 1873 alikapteenin ja 1877 kapteenin arvon. Osallistuessaan Turkin sotaan hänet nimitettiin keisarin sivusadjutantiksi toukokuussa 1877 ja ylennettiin everstiksi syyskuussa 1878. Von Kothen nimitettiin vuonna 1881 14. tarkk’ampujapataljoonan, vuonna 1888 65. jalkaväkirykmentin ja vuonna 1895 Henkikaartin Liettuan rykmentin komentajaksi. Hän sai kenraalimajurin arvon vuonna 1894.Tor Carpelan: Ättartavlor för de på Finlands riddarhus inskrivna ätterna, H–R, s. 643. Helsinki 1958. Von Kothen nimitettiin Suomeen Vaasan läänin kuvernööriksi joulukuussa 1898 pysyen yhä Henkikaartin upseeriluetteloissa. Hän edusti sukuaan aatelissäädyssä valtiopäivillä 1899. Tammikuussa 1900 hän siirtyi Hämeen läänin kuvernööriksi. Hän kuitenkin pyysi ja sai eron toukokuussa 1901. Saman vuoden lokakuussa hän sai eron myös sotapalveluksesta ja samalla kenraaliluutnantin arvon. Von Kothenin puoliso oli venäläinen Anna Leonovna Hromova. Heillä ei ollut lapsia. Säveltäjä Axel von Kothen oli Gustaf Axel von Kothenin velipuoli ja senaattori Casimir von Kothen hänen setänsä. ==Lähteet== Luokka:Suomalaiset kenraalit Luokka:Hämeen läänin maaherrat Luokka:Vaasan läänin maaherrat LUokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1843 syntyneet Luokka:Vuonna 1906 kuolleet
Luettelo Aku Ankan taskukirjoista (451–475)

Tämä on luettelo Aku Ankan taskukirjojen numeroista 451–475. == 2017 == |} == 2018 == |} == 2019 == |} == Lähteet == * * 451–475
Herman Henrik Wärnhjelm

Herman Henrik Wärnhjelm (vuoteen 1802 Kjerting; 25. tammikuuta 1776 Helsinki – 14. heinäkuuta 1830 Turku)Tor Carpelan: Ättartavlor för de på Finlands riddarhus inskrivna ätterna, S–Ö, s. 1354. Helsinki 1965. oli suomalainen eversti ja Vaasan läänin maaherra vuosina 1822–1830. Wärnhjelmin isä, eversti Henrik Georg Kjerting aateloitiin vuonna 1802 nimellä Wärnhjelm. Viaporin linnoituksessa syntynyt Wärnhjelm palveli vuodesta 1789 vapaaehtoisena Suomen linnoitusjoukoissa ja sai armeijassa luutnantin arvon. Vuodesta 1798 hän palveli Leskikuningattaren henkirykmentissä, vuonna 1802 hänet ylennettiin majuriksi ja nimitettiin kuninkaalliseksi esikunta-adjutantiksi. Hän siirtyi vuonna 1804 Adlercreutzin rykmenttiin. Suomen sodan aikana vuonna 1808 Wärnhjelm palveli Viaporin varuskunnassa ja joutui linnoituksen antautumisen jälkeen joksikin aikaa sotavankeuteen Kalugaan Venäjälle. Hän erosi Ruotsin armeijasta vuonna 1810 ja siirtyi Suomen suuriruhtinaskunnan palvelukseen. Hänet nimitettiin vuonna 1812 Suomen 3. jääkärirykmentin komentajaksi ja ylennettiin vuonna 1814 everstiluutnantiksi. Vuonna 1818 Wärnhjelmistä tuli Helsingin opetuspataljoonan (myöhempi Suomen kaarti) ensimmäinen komentaja ja hän johti sen järjestäytymistä. Hänet ylennettiin vuonna 1819 everstiksi ja hän siirtyi 1820 Suomen 2. jalkaväkirykmentin komentajaksi. Wärnhjelm oli Torniossa Suomen ja Ruotsin välisen rajankäynnin komissaarina, mistä hyvästä Ruotsin kuningas Kaarle XIV Juhana palkitsi hänet vuonna 1821. Wärnhjelm nimitettiin Vaasan läänin maaherraksi maaliskuussa 1822. Hän kuoli vuonna 1830 ollessaan matkalla Turussa. Hän omisti Hitån kartanon Sipoossa vuodesta 1810. Wärnhjelmin puoliso oli Ottiliana Sofia Adlercreutz. Heillä oli seitsemän lasta, joihin kuuluivat tuomari Herman Georg Maria Wärnhjelm ja eversti Ernst Emil Vilhelm Wärnhjelm. ==Lähteet== Luokka:Vaasan läänin maaherrat Luokka:Suomalaiset everstit Luokka:Vuonna 1776 syntyneet Luokka:Vuonna 1830 kuolleet
Mustavalkoinen

Mustavalkoinen kuva koostuu mustasta ja valkoisesta sekä näiden väliin jäävistä harmaasävyistä. Muun muassa valokuva, elokuva ja televisio ovat alkujaan olleet mustavalkoisia, mutta tekniikan kehittyessä muuttuneet pääosin värillisiksi. Kirjapainotekniikka on alun alkaenkin mahdollistanut myös värien käytön, mutta pääosassa painotuotteitta mustavalkoisuus oli pitkään yleisempää. Televisiolähetykset olivat aiemmin mustavalkoisia. Tekniikan kehityttyä alkoivat väritelevisiot yleistyä 1960-luvulta. Suomen ensimmäinen väritelevisiolähetys lähetettiin vuonna 1969. == Lähteet == == Aiheesta muualla == Luokka:Analoginen valokuvaus
Otto Kauppinen

Otto Kauppinen (s. 20. toukokuuta 1999) on suomalainen pesäpalloilija. Etenijäjokerina toimiva Kauppinen edustaa Superpesiksessä pelaavaa Kiteen Palloa. Hänen kasvattajaseuransa on Halsuan Toivo. Kaudella 2018 alkaneella urallaan Superpesiksessä Kauppinen on kauden 2019 päätyttyä pelannut 47 runkosarjaottelua, joissa on lyönyt neljä ja tuonut 35 juoksua sekä kerännyt 128 kärkilyöntiä. Lisäksi hän on pelannut kaksi pudotuspeliottelua, joissa on kerännyt yhden kärkilyönnin. Kauppinen pelasi B-poikien Itä-Länsi-ottelussa vuonna 2017 ja valittiin ottelun parhaaksi pelaajaksi. Kauppinen valittiin ensimmäiseen miesten Itä-Länsi-otteluunsa vuonna 2023https://www.superpesis.fi/uutiset/iivari-vihanto-pelaa-miesten-ita- lannessa-kotikentallaan/ ==Lähteet== * http://www.pesiksenmaailma.fi/index.php/pelaajakortit?pelaajaid=8518&view;=pelaajakortti * https://www.koskenkorvanurheilijat.fi/kauppinen-otto Luokka:Suomalaiset pesäpalloilijat Luokka:Vuonna 1999 syntyneet Luokka:Elävät henkilöt
Francisco Trincão

Francisco António Machado Mota Castro Trincão (s. 29. joulukuuta 1999 Viana do Castelo) on portugalilainen jalkapalloilija. Hän edustaa portugalilaisseura Sportingia, jossa hän pelasi jo kauden 2022–2023 lainalla espanjalaisseura Barcelonasta. Hän on pelipaikaltaan oikea laitahyökkääjä. == Ura == Trincão teki debyyttinsä SC Bragan edustusjoukkueessa 28. joulukuuta 2018. 31. tammikuuta 2020 FC Barcelona tiedotti hankkineensa Trincãon Bragasta 31 miljoonalla eurolla. Hän liittyi joukkueeseen 1. heinäkuuta 2020. Hän pelasi kauden 2021–2022 lainalla Englannin Valioliigan Wolverhampton Wanderersissa. Trincão pelasi useissa Portugalin nuorisomaajoukkueissa. Hän voitti alle 19-vuotiaiden Euroopan-mestaruuden 2018. Hän pelasi Portugalin A-maajoukkueessa ensimmäisen kerran syyskuussa 2020 ja on pelannut kaikkiaan seitsemän A-maaottelua marraskuun 2022 loppuun mennessä. Huhtikuussa 2023 Sporting ilmoitti ostaneen Trincãon lopullisesti yhteensä 10 miljoonan euron siirtokorvauksella. == Lähteet == == Aiheesta muualla == * Francisco Trincão WhoScored-sivustolla. Luokka:Portugalilaiset jalkapalloilijat Luokka:Vuonna 1999 syntyneet Luokka:Elävät henkilöt
Ezequiel Ávila

Luis Ezequiel "Chimy" Ávila (s. 6. helmikuuta 1994 Rosario, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Real Betisia ja on pelipaikaltaan hyökkääjä. == Seurajoukkueura == Elokuussa 2017 Ávila siirtyi lainasopimuksella Huescaan, joka pelasi Espanjan toiseksi korkeimmalla sarjatasolla Segunda Divisiónissa. Kauden päätteeksi joukkue nousi maan pääsarjaan Primera Divisióniin.El argentino 'Chimy' Ávila ya es nuevo jugador del Huesca Marca. Viitattu 31.1.2020. Kesäkuussa 2018 Huesca ja San Lorenzo pääsivät sopuun Ávilan lainan jatkamisesta yhdellä kaudella lisää.El Chimy se queda en el Huesca Marca. Viitattu 31.1.2020. 27\. kesäkuuta 2019 Ávila teki nelivuotisen sopimuksen Osasunan kanssa ja hänestä maksettiin 2,7 miljoonan euron siirtokorvaus.Osasuna ficha al Chimy Ávila Marca. Viitattu 31.1.2020. == Lähteet == == Aiheesta muualla == * Chimy Ávilan tilastot BDFutbol-sivustolla * Chimy Ávilan tilastot Soccerway- sivustolla Luokka:Argentiinalaiset jalkapalloilijat Luokka:Vuonna 1994 syntyneet Luokka:Elävät henkilöt
LZ-20

LZ-20 on Lanzaroten saarella Espanjassa sijaitseva päätie, joka saa alkunsa saaren pääkaupunki Arrecifestä. Sieltä tie jatkuu neliajorataisena San Bartoloméen ja sieltä edelleen kaksiajorataisena Tinajoon. Tiellä on pituutta noin 18 kilometriä ja se on kokonaan päällystetty. == Reitti == * Arrecife (LZ-3) ** Argana Alta * San Bartolomé (LZ-303, LZ-34, LZ-35, LZ-30) * Teguise ** Mozaga (LZ-409) ** Tao ** Tiagua (LZ-46, LZ-401) * Tinajo (LZ-67) == Lähteet == Luokka:Kanariansaarten liikenne Luokka:Lanzarote
Väinö Lattunen

Väinö Albin Lattunen (, 1892 JoroinenKrekola, s. 426. – ?) oli Neuvostoliitossa muun muassa toimittajana ja opettajana työskennellyt suomalainen kommunisti. Väinö Lattunen syntyi työläisperheeseen ja oli koulutukseltaan ylioppilas. Hän työskenteli vaasalaisen Vapaa Sana -lehden vastaavana toimittajana vuosina 1922–1923, sai lehden kirjoituksista kaksi vankeustuomiota ja siirtyi sitten Neuvostoliittoon. Lattunen toimi Leningradissa Lännen vähemmistökansallisuuksien yliopiston opettajana vuosina 1923–1928. Hän työskenteli myös sanomalehti Vapauden toimituksessa, Kustannusliike Kirjassa sekä 1930-luvulla Petroskoissa Punaisen Karjalan vastaavana toimittajana ja maatalouskorkeakoulun rehtorina.Krekola, s. 348. Lattunen siirtyi vuonna 1935 SKP:n ulkomaanbyroohon ja keväällä 1936 Lenin- kouluun, jossa hän opetti NKP:n historiaa salanimellä Leo LindKrekola, s. 339, 426.. Lenin-koulun suomalaisista ilmiantoja laatinut Lattunen tuomittiin ilmeisesti vuonna 1938, mutta hänen kohtalostaan ei ole tarkempaa tietoa. Hänet rehabilitoitiin vuonna 1956.Krekola, s. 347–348, 426. ==Lähteet== * ==Viitteet== Luokka:Neuvostoliittolaiset toimittajat Luokka:SKP:ssä (1918–1990) vaikuttaneet henkilöt Luokka:Suomalaiset toimittajat Luokka:Vuonna 1892 syntyneet Luokka:Kuolinvuosi tuntematon Luokka:Neuvostoliitonsuomalaiset henkilöt
LZ-40

LZ-40 on Lanzaroten saarella Espanjassa kulkeva päätie, joka saa alkunsa läheltä Arrecifen lentoasemaa San Bartolomén kunnassa ja päättyy Puerto del Carmenin matkailukaupunkiin Tíaan kunnassa. Tiellä on pituutta noin kahdeksan kilometriä, se on kaksiajoratainen ja sen kaikki liittymät ovat eritasoliittymiä. == Reitti == * San Bartolomé ** Arrecifen lentoasema (LZ-2) * Tías **Puerto del Carmen (LZ-505) ** Los Mojones (LZ-504) == Lähteet == Luokka:Kanariansaarten liikenne Luokka:Lanzarote
Jukka Laaksonen (valmentaja)

Jussi ”Jukka” Laaksonen (huhtikuu 1921 Rauma – 30. tammikuuta 2020 Pori) oli suomalainen nyrkkeilyvalmentaja. Laaksonen toimi Suomen Nyrkkeilyliiton päävalmentajana vuosina 1946–1957 ja Suomen Olympiajoukkueen valmentajana 1948–1960. Vuosina 1949–1963 hän valmensi EM-kisajoukkuetta. Laaksonen myös koulutti tuomareita ja seuravalmentajia ja oli SNL:n johtokunnassa 1950- ja 1960-luvuilla. Hän toimi pitkään myös Porin NMKY:n puheenjohtajana. Laaksonen oli myös valmennusvaliokunnan puheenjohtaja sekä kehä- ja arvostelutuomari kansainvälisissä kilpailuissa. Vuonna 2018 Laaksonen sai Elämänura-palkinnon Satakunnan Urheilugaalassa. Laaksosen ristimänimi oli Jussi, mutta häntä kutsuttiin yleisesti Jukaksi. == Lähteet== Luokka:Suomalaiset nyrkkeilyvalmentajat Luokka:Vuonna 1921 syntyneet Luokka:Vuonna 2020 kuolleet
Afrikanjujuba

Afrikanjujuba (Ziziphus mucronata) on paatsamakasvien heimoon ja jujubien sukuun kuuluva kasvilaji. == Ulkonäkö ja koko == Afrikanjujuba on piikikäs, harmaanruskeakuorinen pensas, jonka voi kasvaa jopa 10 metrin korkuiseksi. Piikit sijaitsevat pareittain lehtihangoissa; toinen osoittaa ylöspäin, toinen alaspäin. Vuorottaiset lehdet ovat ruodillisia ja yksinkertaisia. Molemmin puolin vihreä lehtilapa on munanmuotoinen, tyveltään pyöreä tai herttamainen, usein epäsymmetrinen ja teräväkärkinen tai mukronaatti. Lehtisuonitus jakautuu tyvellä kolmeen erilliseen pääsuoneen. Afrikanjujuban 10–20 kukkaa sijaitsevat yhdessä lehtihangoista kasvavissa kukinnoissa. Viisiteräiset kukat ovat halkaisijaltaan noin 3–4 millimetriä. Viisi verho- ja terälehteä ovat huomaamattoman keltavihreitä. Pyöreä luumarja muuttuu kypsyessään punaruskeaksi. == Levinneisyys == Afrikanjujuba kasvaa luonnonvaraisena trooppisessa Afrikassa ja Aasiassa savanneilla, jokivarsien kasvillisuudessa ja termiittikeoilla. == Käyttö == Afrikanjujuban puuainesta käytetään työkaluissa ja keittiövälineissä, mutta myös polttopuuna ja puuhiilen tuotannossa. Piikkisyytensä vuoksi kasvia käytetään usein myös pensasaidoissa. == Lähteet == Luokka:Jujubat
Nicolaas Beets

Nikolaas (Nicolaas) Beets, kirjailijanimi HildebrandBeets, Nikolaas, Nordisk familjebok, Uggleupplagan 2, palsta 1174−1175 (1814−1903) oli alankomaalainen kirjailija ja kirkkohistorian professori. Hän alkoi romantikkona ja Byronin vaikutuksen alaisena mutta saavutti maineensa mestarillisilla suorasanaisilla kuvauksillaan Camera obscura (1835), joissa hän käsittelee hollantilaisia aiheita lempeällä huumorilla. Beetsillä on mainetta myös hienona, lämpimänä runoilijana, jonka esikuvallista kieltä kiitetään. Hän on kirjoittanut myös kirjallisuushistoriallisia ja teologisia teoksia.Beets, Nikolaas, Tietosanakirja osa 1, palsta 924, Tietosanakirja Osakeyhtiö 1909Nicolaas Beets, Dbnl.org, viitattu 2.11.2020 == Lähteet == ==Aiheesta muualla== Luokka:Alankomaalaiset kirjailijat Luokka:Alankomaalaiset professorit Luokka:Vuonna 1814 syntyneet Luokka:Vuonna 1903 kuolleet
Jan Van Beers

Jan Van Beers,Jan Van Beers, schrijversgewijs.be, viitattu 2.2.2020 myös: Jan van Beers, (1821−1888) oli flaamilainen runoilija, kotoisin Antwerpenistä. Hän oli vuodesta 1800 flaamin kielen ja kirjallisuuden opettajana Antwerpenin Atheneumissa. Beers julkaisi runokokoelman Jongelingsdroomen (1853), jonka kaunissointuiset säkeet ja sisällyksen puhtaus miellyttivät yleisöä, samoin kuin muodon täydellisyys ja syvällinen elämänkatsomus. Myöhempiä kokoelmia ovat Levensbeelden (1858), Gevoel en Leven (1869), Rijzende Blaren (1883).Beers, Jan van, Tietosanakirja osa 1, palsta 923, Tietosanakirja Osakeyhtiö 1909 Beersin poika oli taidemaalari Jan van Beers.Beers, Jan van, Beschreibendes Verzeichnis II. Moderne Meister, s. 10, Königliches Museum für Schöne Künste zu Antwerpen, viitattu 31.1.2020 == Lähteet == ==Aiheesta muualla== Luokka:Belgialaiset kirjailijat Luokka:Vuonna 1821 syntyneet Luokka:Vuonna 1888 kuolleet
Bertha Behrens

Bertha Behrens, kirjailijanimi W[ilhelmine] Heimburg, (7. syyskuuta 1848 Thale − 9. syyskuuta 1912 Kötzschenbroda bei DresdenHeimburg Wilhelmine, Sächsische Biografie, viitattu 31.1.2020 ) oli saksalainen kirjailija. Hän kirjoitti salanimellä W. Heimburg hyväätarkoittavia nyyhkyromaaneja ja -novelleja, muun muassa Aus dem Leben meiner alten Freundin ja Lumpenmüllers Lieschen. Suomeksi on ilmestynyt muun muassa Ja rauha maassa.Behrens, Bertha, Tietosanakirja osa 1, palsta 927, Tietosanakirja Osakeyhtiö 1909 Behrens oli sotilaslääkärin tytär. Hän kirjoitti samassa hengessä kuin Eugenie Marlitt runsaasti romaaneja ja novelleja, jotka olivat hyvin suosittuja kekseliäinä ja raikkaan kertojansävynsä vuoksi. Hän oli Marlittin seuraaja aikakauskirja Gartenlauben toimittajana. Hänen parhaimpana kirjanaan pidetään esikoisteosta Aus dem leben meiner alten Freundin (1877). Osasta alkuperäisteoksia ilmestyi useita painoksia. Teokset ilmestyivät 1890−1893 koottuina kuvitettuna laitoksena nimellä Gesammelte romane und novellen.Behrens, Bertha, Nordisk familjebok, Uggleupplagan 2, palsta 1226−1227 ==Suomennetut teokset== * "Ja rauha maassa", suom. Toivo P., Porvoo: WSOY 1891. Sarja: Kertomuksia kansalle, 15. * Hämähäkin verkko, Suomalaisen kirjallisuuden seuran kirjapainossa 1891. * Vaarin muistikirja ja Majala: kaksi kertomusta, suom. Hanna Pakkala, Otava 1897, Sarja: Otavan helppohintainen kirjasto, 28. * Vanha rakkaustarina (Im Banne der Musen), suomentanut Hemminki Karjalainen Hämeenlinna: Karisto 1917. Sarja: Kariston 75 pennin romaaneja, 6. * Sabinan kosijat, suomentanut Tahvo Partio, Oulunkylä: Minerva 1920. Sarja: Minerva oy:n 6 markan kirjoja, n:o 2. * Uskollista rakkautta, suomentanut Urho Kivimäki, Hämeenlinna: Karisto 1923 * Sydänsuruja, suomentanut Helena Kesäniemi, Hämeenlinna: Karisto 1923. * Hänen vaimonsa (Eine unbedeutende Frau), suomentanut Lyyli Sauli, Karisto 1924. Sarjat: Naisten romaaneja, 39. W. Heimburgin romaanit, 3. * Toisen tähden (Um fremde Schuld), suomentanut Hemminki Karjalainen, Hämeenlinna: Karisto 1925. Sarjat: Naisten romaaneja, 40. W. Heimburgin romaanit, 4. == Lähteet == ==Aiheesta muualla== * Vapaasti ladattavia W. Heimburgin (Bertha Berensin) e-kirjoja Projekti Lönnrotissa ja Project Gutenbergissä Luokka:Saksalaiset kirjailijat Luokka:Vuonna 1850 syntyneet Luokka:Vuonna 1912 kuolleet
Silkkijumaltenpuu

Silkkijumaltenpuu eli nukkajumaltenpuu (Ailanthus vilmoriniana) on kvassiakasvien heimoon ja jumaltenpuiden sukuun kuuluva kasvilaji. Laji on kotoisin Kiinan länsiosista, mutta sitä viljellään toisinaan Euroopassa koristekasvina. World Flora Onlinen mukaan silkkijumaltenpuu on haisujumaltenpuun (Ailanthus altissima) synonyymi. == Ulkonäkö ja koko == Silkkijumaltenpuu on tyypillisesti yli kymmenen metrin korkuiseksi kasvava kesävihanta puu, jonka nuorissa versoissa on pehmeitä piikkejä. 50–90 senttimetrin mittaiset lehdet ovat päätölehdykkäisiä; piikikäs lehtiruoti on väriltään violetinpunainen. Vastakkaisia tai lähes vastakkaisia lehdyköitä on 8–17 paria. Lehtilavat ovat suikeita-pitkänpyöreitä, 9–15 senttimetriä pitkiä ja 3–5 senttimetriä leveitä, yläpinnaltaan harmaanvihreitä ja alapinnaltaan kaljuja tai hienokarvaisia karvaisia lehtisuonia lukuun ottamatta. Kukinto on 30 senttimetrin mittainen huiskilo. == Levinneisyys ja elinympäristö == Silkkijumaltenpuu kasvaa luonnonvaraisena Kiinan Hubein, Sichuanin ja Yunnanin maakuntien vuoristoisten rinteiden tai laaksojen harvoissa metsiköissä 500–2800 metrin korkeudella merenpinnasta. Eurooppaan laji tuotiin ensimmäisen kerran vuonna 1897. == Lähteet == == Aiheesta muualla == * JSTOR Global Plants: Ailanthus vilmoriniana * Global Biodiversity Information Facility (GBIF): Ailanthus vilmoriniana * Flora of China: Ailanthus vilmorinianus Luokka:Jumaltenpuut
Betje Wolff

Elisabeth Betje Wolff, o.s. BekkerBetje Wolff, Britannica.com, viitattu 31.1.2020 (1738 Vlissingen − 1804 Haag) oli hollantilainen kirjailija, joka yhdessä ystävänsä Agatha Dekenin (1741−1804) kanssa kirjoitti sarjan Samuel Richardsonista herätteen saaneita, johdonmukaisen toimintansa ja tyydyttävän luonteenkuvauksensa sekä luonnollisen dialoginsa vuoksi huomattavia romaaneja, kuten Abraham Blankaart ja Historie van Sara Burgerhart.Bekker, Elisabeth, Tietosanakirja osa 1, palsta 929, Tietosanakirja Osakeyhtiö 1909 Bekker oli naimisissa pappi Adrian Wolffin (1707−1777) kanssa. Puolisonsa kuoleman jälkeen hänellä oli läheinen ystävyyssuhde Agatha Dekenin kanssa, ja he kirjoittivat yhdessä. Teosten sisältö on perusteltua, henkilöhahmot ovat uskottavia ja dialogi luontevaa.Bekker, Elisabeth, Nordisk familjebok, Uggleupplagan 2, palsta 1235 == Lähteet == ==Aiheesta muualla== Luokka:Alankomaalaiset kirjailijat Luokka:Vuonna 1738 syntyneet Luokka:Vuonna 1804 kuolleet
Ailanthus excelsa

Ailanthus excelsa on kvassiakasvien heimoon ja jumaltenpuiden sukuun kuuluva suurikokoinen lehtipuu, joka kasvaa luonnonvaraisena Intiassa ja Sri Lankassa. Puita kasvatetaan peltojen ja jokien reunoilla rajamerkkeinä sekä siksi, että ne hillitsevät maaperän eroosiota. == Käyttö == Puulla on useita käyttötarkoituksia. Maitiaisnesteellä ja kitkerillä, aromaattisilla lehdillä on havaittu olevan lääketieteellistä käyttöä. Kuorella on kuumetta alentava vaikutus ja sitä on käytetty astman, keuhkoputkentulehduksen ja myös punataudin hoitoon. Lehdillä ja kuorella väitetään olevan vahvistavaa vaikutusta synnytyksen jälkeen, ja lehtien ja tuoreen kuoren mehua on käytetty lääkkeenä jälkipolttoihin. Puuaines on helposti työstettävää, ja siitä valmistetaan muun muassa erilaisia laatikoita, ongenkohoja, leluja, työkalunkahvoja ja tulitikkuja. == Kuvia == File:Ailanthus excelsa 113.JPG File:Maharukh2.jpg File:Maharukh5.jpg File:Ailanthus excelsa 117.JPG == Lähteet == excelsa
Ailanthus integrifolia

Ailanthus integrifolia on kvassiakasvien heimoon ja jumaltenpuiden sukuun kuuluva lehtipuu, jolla ei ole suomenkielistä nimeä. Tieteellinen lajinimi integrifolia on latinaa ja merkitsee "ehytlaitaiset lehdet"; viitaten kasvin ehytlaitaisiin lehdyköihin. == Ulkonäkö ja koko == Ailanthus integrifolia on suurikokoinen, korkeintaan 55 metrin korkuiseksi kasvava lehtipuu, jonka rungon läpimitta voi olla jopa 65 senttimetriä. Sileä kuori on vaaleanruskeaa tai harmaata. Ellipsoidit hedelmät ovat jopa 22 senttimetrin mittaisia. == Levinneisyys ja elinympäristö == Ailanthus integrifolia kasvaa luonnonvaraisena Intiassa, Vietnamissa, Malesiassa ja Papuasiassa. Sen pääasiallista elinympäristöä ovat trooppiset sademetsät 0–900 metrin korkeudella merenpinnasta. == Alalajit == Ailanthus integrifolia jakautuu kahteen alalajiin: * Ailanthus integrifolia subsp. calycina * Ailanthus integrifolia subsp. integrifolia == Lähteet == integrifolia
Adam Bełcikowski

Adam Bełcikowski (24. joulukuuta 1839 Krakova − 1909) oli puolalainen kriitikko ja näytelmäkirjailija. Hän oli dosenttina Varsovan puolalaisessa yliopistossa ja julkaisi paitsi kirjallisuushistoriallisia ja kriittisiä tutkielmia, myös suosittuja huvinäytelmiä ja historiallisia draamoja sekä novelleja.Belcikowski Adam, Tietosanakirja osa 1, palsta 930, Tietosanakirja Osakeyhtiö 1909 Bełcikowskista tuli 1869 Puolan kirjallisuuden historian dosentti ja 1876 yliopiston kirjastonhoitaja. Sen jälkeen hänestä tuli Puolan kirjallisuuden historian professori Lembergin yliopistoon. Hänen kirjallisuutta käsittelevät tutkimuksensa, jotka Piotr Chmielowski on julkaissut 1886 Varsovassa nimellä Ze studyów nad literatura polska, sisältävät esseitä Adam Mickiewiczistä, Zygmunt Krasińskista, Wacław Potockista, Kazimierz Brodzińskista, Franciszek Karpińskista ynnä muista sekä väitöskirjan 1600-luvun puolalaisista satiirikoista. Estetiikan kirjoittajana Bełcikowski kuuluu Hippolyte Tainen koulukuntaan. Hän on kirjoittanut myös Puolan kirjallisuuden vuosikatsaukset The Athenaeumiin. Bełcikowski on kirjoittanut arvoltaan vaihtelevia näytelmiä, joihin kuuluvat muun muassa Franceska da Rimini (1873) ja Król Mieczysław II (1876).Bełcikowski, Adam, Nordisk familjebok, Uggleupplagan 2, palsta 1242−1243 == Lähteet == ==Aiheesta muualla== Luokka:Puolalaiset näytelmäkirjailijat Luokka:Kriitikot Luokka:Vuonna 1839 syntyneet Luokka:Vuonna 1909 kuolleet